Jon Michelet

**Jon Michelet** (født 14. juli 1944 i Moss, død 14. april 2018 i Moss) var en norsk forfatter, avisredaktør, politiker, organisasjonsmenneske og TV-programleder.

## Liv og virke
Han hadde styrmannsskole og studerte ved Journalistskolen i Oslo. Michelet arbeidet som sjømann, bryggearbeider, journalist, TV-vert, redaktør, forlagsmedarbeider og forfatter.

I 1970-årene var Michelet sentral i den norske ml-bevegelsen og arbeidet fra 1972 til 1976 i AKP-forlaget Oktober, de siste par årene som forlagssjef. Han sto i spissen for partiets oppbygging av kjeden med Oktober-bokhandler. Etter perioden som forlagssjef begynte han som bryggesjauer i Oslo. I dette var det et element av sjølproletarisering, sa han i et NRK-program.

I perioden 1997–2002 var han redaktør for avisen *[[Klassekampen]]*, som han tok over etter en omfattende avisstrid.

Han var medlem av Østfold fylkesting, Rygge kommunestyre og Kringkastingsrådet, styremedlem i Norsk Styrmandsforening og Rød Valgallianse. Fra 2003 til 2009 var han president i Rivertonklubben.

I 2003 ble Michelet av Innsynsutvalget tilkjent erstatning for ulovlig overvåkning. Etter nedgraderingen av Overvåkningspolitiets arkiver ble det bevist at han i en lengre periode i 1970-årene var blitt overvåket, inklusive telefonkontroll og brevkontroll. Ifølge dokumentene skal Overvåkningspolitiet ha ansett ham som en av topplederne i AKP(m-l).

Michelet debuterte litterært i 1975 med kriminalromanen *Den drukner ei som henges skal*. Han utga romaner, barnebøker, skuespill og sakprosa. Sammen med Dag Solstad utga han fra 1982 en serie bøker om fotball-VM. Boken *[[Orions Belte]]* ble filmet i 1985, regissert av Ola Solum. Flere av Michelets kriminalromaner med Wilhelm Thygesen i hovedrollen ble brukt som grunnlag for en dramatisering for NRK.

Michelet ledet en rekke ulike TV-program, blant dem *[[Fangene på fortet]]* og *[[Verdensmester]]*, et spørreprogram om geografi som ble sendt på NRK1.

I 2017 ble Michelet tildelt Erik Byes minnepris.

I 2021 utgav Mímir Kristjánsson biografien *Jon Michelet – En folkets helt* som var basert på et stort antall intervju med Michelet.

## Familie
Han var sønn av Emma Fredy Thorne og kunstmaleren Johan Fredrik Michelet, og far til Tania Michelet, Marte Michelet, Ellen Brekke Michelet og Stella Fredy Burstedt Michelet.

Gift med Bente Lippe (1969-72), gift med Toril Brekke (1976-87, separert 1987, separasjon opphevet 2007), forlovet med Gunilla Burstedt (1987-1990).

## Bibliografi

### Thygesen-serien

* 1975 – *Den drukner ei som henges skal* – kriminalroman
* 1975 – *Mellom barken og veden* – En roman om supermaktspionasje i Norge
* 1976 – *Jernkorset* – En roman mot nazisme og nynazisme
* 1980 – *Hvit som snø* – kriminalroman
* 1981 – *Den gule djevelens by* – kriminalroman
* 1984 – *Panamaskipet* – kriminalroman
* 1985 – *Mannen på motorsykkelen* – kriminalroman
* 1989 – *Thygesens terrorist* – kriminalroman
* 2001 – *Den frosne kvinnen* – kriminalroman
* 2005 – *Thygesen-fortellinger* – kriminalnoveller
* 2008 – *Mordet på Woldnes* – kriminalroman
* 2010 – *Døden i Baugen* – kriminalroman

### VM-serien
* 1982 – *VM i fotball 1982 * – sakprosa (sammen med Dag Solstad)
* 1986 – *VM i fotball 1986 * – sakprosa (sammen med Dag Solstad)
* 1990 – *VM i fotball 1990 * – sakprosa (sammen med Dag Solstad)
* 1994 – *VM i fotball 1994 * – sakprosa (sammen med Dag Solstad)
* 1998 – *VM i fotball 1998 * – sakprosa (sammen med Dag Solstad)

### En sjøens helt-serien

* 2012 – *[[En sjøens helt – Skogsmatrosen]]*)
* 2013 – *[[En sjøens helt – Skytteren]]*
* 2014 – *[[En sjøens helt – Gullgutten]]*
* 2015 – *[[En sjøens helt – Blodige strender]]*
* 2016 – *[[En sjøens helt – Brennende skip]]*
* 2018 – *[[En sjøens helt – Krigerens hjemkomst]]*

### Andre utgivelser

* 1976 – *Jernkorset – kapitlet som ble vekk* – kapittel strøket av forlaget i Jernkorset (sammen med Tron Øgrim)
* 1977 – *[[Orions belte (roman)|Orions belte]]* – En roman fra Svalbard (filmatisert av regissør Ola Solum i 1985).
* 1977 – *Tiger Bay* – roman
* 1978 – *7800 demonstranter sporløst forsvunnet – og andre merkverdige historier fra 1970-åra* – sakprosa (I fulltekst)
* 1978 – *Angrepet på Longeyarbyen* – roman
* 1979 – *Matros Tore Solem og hans skip* –  skuespill (sammen med Gunnar Bull Gundersen)
* 1982 – *Terra Roxa* – roman
* 1983 – *Jerv (jervere, jervest?)* – en norsk, og dermed tragisk romansyklus
* 1986 – *Vår afrikanske eksplosjon* – barnebok
* 1987 – *Brevet til Fløgstad* – Brev fra Afrika. Essays
* 1987 – *Den flygende brasilianer* bind 1. Ungdomsroman
* 1988 – *Den flygende brasilianer* bind 2. Ungdomsroman
* 1989 – *Den flygende brasilianer* bind 3. Ungdomsroman
* 1988 – *Le Coconut- roman*
* 1991 – *Vulka!* – pamflett om Sør-Afrika
* 1993 – *Farvel til en prins* – roman
* 1995 – *Leve republikken (og Märtha Louises privatliv)* – artikkelsamling
* 1997 – *Grønland på langs : G2 ekspedisjonen* – ekspedisjonsberetning
* 2003 – *Aftensang i Alma Ata* – kriminalroman
* 2006 – *Høyt mot nord, langt mot sør: Reisebrev per satellitt fra Arktis og Antarktis* – reisebrev
* 2007 – *Havets velde* – sjøfortellinger
* 2007 – *Den siste krigsseileren* – biografi
* 2008 – *Brev fra de troende* – e-bok
* 2008 – *Under the Blood Tree* – e-bok
* 2008 – *Fortellingen om Job* – e-bok
* 2010 – *Snøfonnenes geograf* – novellesamling
* 2010 – *[[Knut Nytun|En krigsseilers dagbok]]* – biografi
* 2011 – *Mappa mi. En beretning om ulovlig politisk overvåking*. Oktober forlag

## Priser
* Rivertonprisen (1981) for *Hvit som snø* 
* Språklig samlings litteraturpris (1991)
* Rivertonprisen (2001) for *Den frosne kvinnen*
* Statens stipend for eldre fortjente kunstnere (2009)
* Østfoldprisen (2013)
* Norsk sjøoffisersforbunds hederspris (2015)
* Anders Jahres kulturpris (2016)
* Erik Byes Minnepris (2017)

## Programleder på fjernsyn
* 2001 *[[Verdensmester]]* (NRK)
* 1993 *[[Fangene på fortet]]* (TV3)
* 1984 *[[Sommerdirekte]]* (NRK)

## Referanser




## Eksterne lenker
* 
* 
*  NRK: Lydfil med Jon Michelet
*  Bokavisens samleside for anmeldelser av Jon Michelets bøker
*  Jon Michelet i NRK Forfatter
*